CELEX: 22004D0071
Language: lt
Date: 1086652800000
Title: 2004/71/: 2004 m. birželio 8 d. EEE jungtinio komiteto sprendimas Nr. 71/2004, iš dalies keičiantis EEE susitarimo II priedą (Techniniai reglamentai, standartai, tyrimai ir sertifikavimas)

25.11.2004   
            
            
               LT
            
            
               Europos Sąjungos oficialusis leidinys
            
            
               L 349/26
            
         
      EEE JUNGTINIO KOMITETO SPRENDIMAS
   
   Nr. 71/2004
   2004 m. birželio 8 d.
   iš dalies keičiantis EEE susitarimo II priedą (Techniniai reglamentai, standartai, tyrimai ir sertifikavimas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo II priedas buvo iš dalies pakeistas 2002 m. liepos 12 d. EEE jungtinio komiteto sprendimu Nr. 102/2002 (1).
            
         
               (2)
            
            
               Į Susitarimą turi būti įtrauktas 1998 m. gruodžio 7 d. Tarybos reglamentas (EB) Nr. 2679/98 dėl vidaus rinkos funkcionavimo, susijusio su laisvu prekių judėjimu tarp valstybių narių (2).
            
         
               (3)
            
            
               Į Susitarimą turi būti įtraukta 1998 m. gruodžio 7 d. Tarybos ir Taryboje posėdžiavusių valstybių narių vyriausybių atstovų rezoliucija dėl laisvo prekių judėjimo (3),
            
         NUSPRENDĖ:
   1 straipsnis
   Susitarimo II priedo XX skyrius keičiamas taip:
   
               1)
            
            
               Po antraštės „XX. LAISVAS PREKIŲ JUDĖJIMAS – BENDROJI DALIS“ įterpiama ši antraštė ir šis punktas:
               „AKTAI, Į KURIUOS DAROMA NUORODA
               
                           1.
                        
                        
                           
                              398 R 2679: 1998 m. gruodžio 7 d. Tarybos reglamentas (EB) Nr. 2679/98 dėl vidaus rinkos funkcionavimo, susijusio su laisvu prekių judėjimu tarp valstybių narių (OL L 337, 1998 12 12, p. 8).“
                        
                     
         
               2)
            
            
               Atitinkamai 1, 2, 3, ir 4 punktai pernumeruojami į 2, 3, 4 ir 5 punktus.
            
         
               3)
            
            
               Po 5 punkto (Komisijos rekomendacija 2001/839/EB) įterpiamas šis punktas:
               
                           „6.
                        
                        
                           
                              498 X 1212(01): 1998 m. gruodžio 7 d. Tarybos ir Taryboje posėdžiavusių valstybių narių vyriausybių atstovų rezoliucija dėl laisvo prekių judėjimo (OL L 337, 1998 12 12, p. 10).“
                        
                     
         2 straipsnis
   Reglamento (EB) Nr. 2679/98 ir 1998 m. gruodžio 7 d. Tarybos ir Taryboje posėdžiavusių valstybių narių vyriausybių atstovų rezoliucijos dėl laisvo prekių judėjimo tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.
   3 straipsnis
   Šis sprendimas įsigalioja 2004 m. birželio 9 d., jeigu EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį (4).
   4 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje, 2004 m. birželio 8 d.
      
         
            EEE jungtinio komiteto vardu
         
         
            Pirmininkas
         
         S. GILLESPIE
         
      
   
   
      (1)  OL L 298, 2002 10 31, p. 17.
   
      (2)  OL L 337, 1998 12 12, p. 8.
   
      (3)  OL L 337, 1998 12 12, p. 10.
   
      (4)  Konstituciniai reikalavimai nurodyti.
   
      PRIEDAS
      
         ELPA VALSTYBIŲ DEKLARACIJA
         dėl 1998 m. gruodžio 7 d. Tarybos ir Taryboje posėdžiavusių valstybių narių vyriausybių atstovų rezoliucijos dėl laisvo prekių judėjimo
         (Įterpianti į EEE susitarimo II priedo XX skyrių naują 6 punktą (Laisvas prekių judėjimas – bendroji dalis))
         ELPA valstybės įsipareigoja imtis visų veiksmų, kurie priklauso jų kompetencijai, kad prisiimtų tuos pačius įsipareigojimus kaip ir valstybės narės, įgyvendindamos 1998 m. gruodžio 7 d. Tarybos ir Taryboje posėdžiavusių valstybių narių vyriausybių atstovų rezoliuciją dėl laisvo prekių judėjimo.
      
      
         BENDRA DEKLARACIJA
         dėl 1998 m. gruodžio 7 d. Tarybos reglamento (EB) Nr. 2679/98 dėl vidaus rinkos funkcionavimo, susijusio su laisvu prekių judėjimu tarp valstybių narių, įtraukimo į Susitarimą
         (Įterpianti į EEE susitarimo II priedo XX skyrių naują 1 punktą (Laisvas prekių judėjimas – bendroji dalis))
         Susitariančiosios šalys sutaria, kad problemos, sprendžiamos Tarybos reglamente (EB) Nr. 2679/98, yra svarbios bendrosios rinkos sukūrimui.
         Todėl Šalys nori taikyti į EEE susitarimą įtrauktą Reglamentą (EB) Nr. 2679/98.
         Tai nepažeidžia susitarimo, kad teisingumas ir vidaus reikalai nepatenka į EEE susitarimo taikymo sritį.